cyanic-selkie/wikianc huggingface dataset:
গ্যারি ট্রুপ
গ্যারি বারট্রাম ট্রুপ, (Gary Troup; জন্ম: ৩ অক্টোবর, ১৯৫২) টাউমারুনুই এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও স্থানীয় রাজনীতিবিদ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৬ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন গ্যারি ট্রুপ।
প্রথম-শ্রেণীর ক্রিকেট
১৯৭৪-৭৫ মৌসুম থেকে ১৯৮৬-৮৭ মৌসুম পর্যন্ত গ্যারি ট্রুপের প্রথম-শ্রেণীর খেলোয়াড়ী জীবন চলমান ছিল। লম্বাটে, শক্তিধর ও ধারাবাহিকতা রক্ষাকারী বামহাতি মিডিয়াম-ফাস্ট বোলার গ্যারি ট্রুপকে ১৯৭০-এর দশক থেকে শুরু করে ১৯৮০-এর দশকের সূচনাকাল অবধি নিউজিল্যান্ড দলে অনিয়মিতভাবে খেলতে দেখা যায়।
অকল্যান্ড দলের অসাধারণ ক্রিকেটার ছিলেন। এরফলে, তার অবদানের স্বীকৃতিস্বরূপ আর্থিক সুবিধা গ্রহণের খেলার জন্যে মনোনীত হয়েছিলেন। ২৬.০৬ গড়ে ২০০ উইকেট নিয়ে তার খেলোয়াড়ী জীবনের সমাপ্তি ঘটান।
আন্তর্জাতিক ক্রিকেট
সমগ্র খেলোয়াড়ী জীবনে পনেরোটি টেস্ট ও বাইশটি একদিনের আন্তর্জাতিকে অংশগ্রহণ করেছেন গ্যারি ট্রুপ। ১৮ নভেম্বর, ১৯৭৬ তারিখে কানপুরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৮ ফেব্রুয়ারি, ১৯৮৬ তারিখে ক্রাইস্টচার্চে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১৯৭৯-৮০ মৌসুমে ডুনেডিনের কারিসব্রুকে সফররত ক্লাইভ লয়েডের নেতৃত্বাধীন ওয়েস্ট ইন্ডিজ দলের বিপক্ষে সিরিজের প্রথম টেস্টে নাটকীয় সমাপ্তিতে ভূমিকা রাখেন। সিংহহৃদয় ও নিখুঁত এ বোলারের স্বর্ণালী মুহূর্ত আসে নিজ দেশে ওয়েস্ট ইন্ডিজের বিপক্ষে। দলের সংগ্রহ ৭৩/৮ থাকা অবস্থায় ল্যান্স কেয়ার্নসের সাথে জুটি গড়েন। চার রান বাকী থাকতে কেয়ার্নস বিদেয় নেন। এক উইকেটের নাটকীয় জয় পায়। নিউজিল্যান্ডের সংগ্রহ ১০০/৯ থাকা অবস্থায় স্টিফেন বুক তার সাথে জুটি গড়েন। এ পর্যায়ে ঐতিহাসিক জয়ে নিউজিল্যান্ডের প্রয়োজন ছিল মাত্র চার রান। নিচেরসারির এ দুই ব্যাটসম্যানের কৃতিত্বে প্রয়োজনীয় রান তুলে ব্ল্যাক ক্যাপসদেরকে ওয়েস্ট ইন্ডিজের বিপক্ষে প্রথমবারের মতো টেস্ট জয় পায়। এতে তারা স্মরণীয় অবদান রাখেন। এরফলে টেস্ট জয়ের পাশাপাশি ক্যারিবীয় দৈত্যদের বিপক্ষে প্রথমবারের মতো সিরিজ জয়ের স্বাদও লাভ করে তার দল। লেগ বাইয়ের মাধ্যমে রান সংখ্যা সমান করে।
এ সফরটি অনেকাংশে বিতর্কময় ছিল। আম্পায়ারের সাথে বাদানুবাদসহ মাঠে সফরকারী দল অখেলোয়াড়ীসূলভ আচরণে অংশ নেয়। ক্রাইস্টচার্চ ও অকল্যান্ড টেস্ট ড্র হলে সিরিজটিতে ১-০ ব্যবধানে জিতে যায় নিউজিল্যান্ড দল। এ সিরিজে গ্যারি ট্রুপ তার সেরা খেলা প্রদর্শন করেন। ২০.৬১ গড়ে ৩৭১ রান খরচায় ১৮ উইকেট পেয়েছিলেন তিনি। তন্মধ্যে, ইডেন পার্কে অনুষ্ঠিত সিরিজের তৃতীয় টেস্টে ৪/৭১ ও ৬/৯৫ বোলিং পরিসংখ্যান গড়ে খেলায় একমাত্র দশ উইকেটের সন্ধান পেয়েছিলেন। জ্যাক কাউয়ি ও রিচার্ড হ্যাডলি’র পর তৃতীয় নিউজিল্যান্ডীয় ক্রিকেটার হিসেবে টেস্টে ১০ উইকেট পান। তবে, তার সময়কালে দলে স্থান নিশ্চিত করা দূরূহ বিষয় ছিল। সর্বমোট ৩৯ উইকেট লাভে ৩৭.২৮ গড়ে রান দেন।
রাজনৈতিক জীবন
পাপাটোটো কম্যুনিটি বোর্ডে বারো বছর কাজ করেছেন। তন্মধ্যে, ছয় বছর সভাপতির দায়িত্বে ছিলেন। ২০০৭ সালের মানুকাউ সিটি কাউন্সিলের পাপাটোটো ওয়ার্ডে কাউন্সিল হিসেবে নির্বাচিত হন। এপ্রিল, ২০০৮ সালে সুয়া উইলিয়াম সিও’র পরিবর্তে উপ-মেয়র হন। ২০১০ সালের অকল্যান্ড কাউন্সিল নির্বাচনে মানুকাউ ওয়ার্ডের নির্বাচনে অংশ নেন। ৯,১৩৬ ভোট পেয়ে পঞ্চম স্থান অধিকার করেন তিনি।
২০১৬ সালের রাণীর জন্মদিনের সম্মাননায় গ্যারি ট্রুপকে ক্রীড়া ও কম্যুনিটিতে মূল্যবান অবদান রাখার স্বীকৃতিস্বরূপ অফিসার্স অব দ্য নিউজিল্যান্ড অর্ডার অব মেরিট উপাধিতে ভূষিত হন।
অমর প্রেম (২০১৬-এর চলচ্চিত্র)
অমর প্রেম ২০১৬ সালের একটি ভারতীয় বাংলা চলচ্চিত্র। এটি রিভেঞ্জ –ড্রামা, রোম্যান্স ঘরানার চলচ্চিত্র। হরনাথ চক্রবর্তীর ছবি ।এর মাধ্যমে ছোটপর্দা থেকে বড়পর্দায় এন্ট্রি নেন গৌরব রায় চৌধুরী।ছবির  দ্বিতীয়  নায়িকা মেঘা চৌধুরীর ও প্রথম নায়িকা অন্তঃশিলা ঘোষের এটি প্রথম ছবি। তবে অন্তশিলা ঘোষ সকলের কাছে বেশ পরিচিত  অঞ্জলি জুয়েলার্সের বিজ্ঞাপন এ কাজ করে।২০১৬ সালের  ৯ ডিসেম্বর  মুক্তি পায় বাংলা ছবি অমর প্রেম।
কাহিনী
ত্রিকোণ প্রেমের গল্প। রুদ্র আর রিয়া ছোটবেলা থেকে বন্ধু। দুই পরিবারের সবাই চান তারা বিয়ে করুক। একদিন রুদ্র বাড়িতে কাউকে কিছু না জানিয়ে পাহাড়ে ট্রেকিংয়ে যায়। তখনই ঘটে অঘটন। পাহাড়ে ভূমিকম্পের জেরে নিখোঁজ হয়ে যায় রুদ্র। শেষমেশ অবশ্য পাওয়া যায় তাকে। কিন্তু ধ্বসের তলা থেকে যখন রুদ্রকে উদ্ধার করা হয় দেখা যায় রুদ্রর হাত আঁকড়ে ধরে আছে আরেকটা মেয়ের হাত। অথচ রুদ্র জানেনা কে সে! এখানেই গল্পের টুইস্ট।রুদ্র আর রিয়ার প্রেমের পথে অন্তরায় হয়ে দাঁড়ায় এই রহস্যময়ী নারী। কিন্তু কেন?
সংগীত
ছবিতে সংগীত পরিচালনা করেছেন দেব সেন এবং স্যাভি। গান গেয়েছেন সুখবিন্দর সিং, শান, নীতি মোহান, জয় মুখোপাধ্যায়, মধুরা ভট্টাচার্য, ঈশানী নাগ এবং অলিভিয়া জাসিম। গানের কথা লিখেছেন প্রিয় চট্টোপাধ্যায়, গৌতম-সুস্মিত এবং সাহেব সাহা।
অন্যান্য
ছবির গল্প লিখেছেন ঊর্মিলা মাঝি। চলচ্চিত্রটোগ্রাফি করেছেন সুপ্রিয় দত্ত। কোরিওগ্রাফি করেছেন বাবা যাদব। ছবির ফাইট মাস্টার জুডো রামো। ছবিতে এডিটিংয়ের কাজ করেছেন অনিন্দ্য চট্টোপাধ্যায়। কস্টিউম ডিজাইন করেছেন অগ্নিমিত্রা পাল।
কুকমিন ইলবো
কুকমিন ইলবো দক্ষিণ কোরিয়ার সিউলের দ্য কুকমিন ইলবো কর্তৃক প্রকাশিত একটি দৈনিক পত্রিকা। দক্ষিণ কোরিয়ায়, "কুকমিন" অর্থ "জাতির লোক"। এর সদর দফতর ইওয়েদো-ডং, ইয়ংদেংপো জেলা, সিউলে অবস্থিত।
শ্যামল দত্ত
শ্যামল দত্ত ১৯৪১ সালের ১০ মে জন্মগ্রহণ করেন। তিনি জুলাই ১৯৬৫ সালে ভারতীয় পুলিশ সার্ভিস এ যোগদান করেন। তিনি পশ্চিমবঙ্গের এর বেশ কয়েকটি জেলায় এবং কলকাতা শহরে ডেপুটি পুলিশ কমিশনার হিসাবে কাজ করেছেন।
জানুয়ারি ১৯৭৯ সাল থেকে তিনি বিভিন্ন পদে দায়িত্ব পালন করছেন।
দত্ত ভারতীয় পুলিশ পদক এবং বিশিষ্ট সেবার জন্য রাষ্ট্রপতির পুলিশ পদক পেয়েছেন।
শ্যামল দত্ত ২০০২ সালের ২৮ জানুয়ারি নাগাল্যান্ডের রাজ্যপাল হন।
দুর্গাপুর উপজেলা
দুর্গাপুর উপজেলা নামে বাংলাদেশে দুইটি উপজেলা রয়েছে। যথা:
শফিকুল ইসলাম শফিক
শফিকুল ইসলাম শফিক বাংলাদেশের সিরাজগঞ্জ জেলার রাজনীতিবিদ ও সিরাজগঞ্জ-৪ (উল্লাপাড়া) আসনের সাবেক সংসদ সদস্য।
জন্ম ও প্রাথমিক জীবন
শফিকুল ইসলাম শফিক ৯ আগস্ট ১৯৫২ সালে সিরাজগঞ্জ জেলার উল্লাপাড়া উপজেলায় জন্মগ্রহণ করেন।
রাজনৈতিক জীবন
শফিকুল ইসলাম শফিক ২০০৮ সালের নবম জাতীয় সংসদ নির্বাচনে সিরাজগঞ্জ-৪ (উল্লাপাড়া) আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। নবম সংসদে তিনি বস্ত্র ও পাট মন্ত্রণালয় সম্পর্কিত স্থায়ী কমিটির সদস্য ছিলেন।
বেলা চাও
বেলা চাও হচ্ছে একটি ইতালীয় লোক সঙ্গীত, এবং পরবর্তীতে এটি ফ্যাসিবাদবিরোধী সংগ্রামে ব্যবহার করা হয়। ১৯৪৩ এবং ১৯৪৫ সালে ইতালীর গৃহযুদ্ধের সময় ইতালীর পক্ষবাদীরা গানটি ব্যবহার করে ফ্যাসিবাদী ইতালীয় সামাজিক প্রজাতন্ত্র এবং জার্মান নাজিদের বিরুদ্ধে তাদের সংগ্রামের সময়। এটি সারাবিশ্বে ফ্যাসিবাদদের বিরুদ্ধে স্বাধীনতা এবং প্রতিরোধের সঙ্গীত হিসাবে ব্যবহার করা হয়। সংগীতটির উৎস বেশ পুরনো তবে পরবর্তীতে ১৯ শতকে ধানক্ষেতের কাজ করা মহিলা এটি গান খারাপ কর্মস্থানের বিরুদ্ধে বিক্ষোভের মধ্যে উত্তর ইতালিতে ।
ইতিহাস
“বেলা চাও” মূলত গান ধানক্ষেতের কাজ করা শ্রমিকরা বিশেষ করে ইতালীর প ভ্যালিতে ১৯ শতকের শেষের দিকে এবং ২০ শতকের শুরুতে ভিন্ন কথা দ্বারা। সে সময় ধান ক্ষেতে কাজ ইতালীর উত্তরাঞ্চলে ছড়িয়ে ছিল। এই কাজের মধ্যে ছিল ধানক্ষেতে আগাছা নির্মূল করা যেটি ধান গাছকে উঠতে বাঁধা প্রদান করত। এটি প্রতিবছর এপ্রিলের শেষের দিক থেকে জুনের শুরুর দিকে হত। কাজটি দুই ধাপে হত একটি হচ্ছে ধান রোপণ এবং অন্যটি আগাছা নির্মূল। এটি অত্যন্ত কষ্টকর একটি কাজ ছিল যেটি মূলত মহিলারা করত যাদেরকে মন্ডিনা বলা হত, এবং এটি সবচেয়ে দরিদ্র শ্রেণী ছিল। শ্রমিকরা তাদের কর্মদিনগুলো কাটাত খালি পায়ে পানির মধ্যে তাদের পিট বাকা করে কয়েক ঘণ্টা। এই পাশবিক কর্মস্থল, দীর্ঘক্ষণ কাজ এবং সল্প বেতন তাদেরকে অসন্তোষ করে তুলে এবং একসময় সেটার বিরুদ্ধে বিদ্রোহ ও বিক্ষোভ ঘোষণা করে। কিন্তু এই সংগ্রাম আরো খারাপ অবস্থায় যায় যখন কিছু লোক সামান্য বেতনের জন্যও কাজ করতে থাকে। বেলা চাও ছাড়া মন্ডিনা মহিলারা আরো কিছু গাইত যার মধ্যে ছিল সিসারর পাদরুন দাঁ লি বেলি ব্রাগি বিয়ান্সি এবং সে অত্তো অরে ভি সেম্ব্রিয়ান পচ।
বেলা চাও এর মত অন্যান্য যে সংস্করণগুলো পাওয়া যায় তার মধ্যে আল্লা মাত্তানি আপেনা আজতা অন্যতম যেটি ১৯ শতকের শেষের দিকে সুর করা হয়। সবচেয়ে পুরাতন যে সংস্করণ পাওয়া যায় সেটি হচ্ছে ১৯০৬ এর যেটি ইতালির পিডমন্টের ভার্সেল্লি থেকে আসে।
বেলা চাও পুনরূজ্জীবিত হয় ১৯৪৩ এবং ১৯৪৫ সালে ফ্যাসিবাদ বিরোধী আন্দোলনে ভিন্ন ভিন্ন কথায়। এর গীতিকার অজানা।
সুর
এর সুর রন্ডো বেথউবেন এর সোনাথা প্যাথেটিক এর ৩য় ক্রমিকের মতই। ইতালীয় লোকশিল্পী গিয়ভনা দাফফিনি ১৯৬২ সালে এই সংস্করণটি রেকর্ড করেন। এটি একটি ৪/৪ বার সঙ্গীত।
রেকর্ডিং
সবচেয়ে জনপ্রিয় রেকর্ডিং গুলোর মধ্যে একটি হচ্ছে ইতালীয় লোক সঙ্গীত শিল্পী গিয়ভানা ডাফফিনির সংস্করণ, যিনি মন্ডিয়ানা এবং পার্তেসীয় উভয় সংস্করণ রেকর্ড করে ছিলেন। যেটি তার এ্যালবাম আমোর মিও নন পিয়াংরে তে আসে ১৯৭৫ সালে। এছাড়াও অসংখ্য শিল্পী গানটি রেকর্ড করেন।
আঞ্জুমান মফিদুল ইসলাম
আঞ্জুমান মফিদুল ইসলাম একটি ইসলামী জনকল্যাণ সংস্থা। প্রধানত বেওয়রিশ মুসলমানগণের লাশ দাফনের উদ্দেশ্য গঠন করা হয়। ১৯০৫ খ্রীস্টাব্দে তৎকালীন নেতৃস্থানীয় মুসলিম সমাজ দরদীগণের সহায়তায় একজন সুরাটবাসী মুসলমান সমাজকর্মী ইব্রাহিম মোহাম্মদ ডুপ্লের উদ্যোগে ভারতের কলকাতায় আঞ্জুমান মফিদুল ইসলামের কার্যক্রম শুরু হয়। প্রথমে কেবল বেওয়ারিশ মুসলমানের লাশ যথাযথ ধর্মীয় প্রক্রিয়ার মাধ্যমে দাফনের যথাযথ ব্যবস্থা গ্রহণ করলেও অচিরেই এই সংস্থাটি নানাবিধ সমাজকল্যাণীয় কর্মকাণ্ড গ্রহণ করতে শুরু করে। ইসলামী মানবতাবাদী ভাবধারার ওপর প্রতিষ্ঠিত এই সংস্থাটি সকল ধর্মের মানুষকে সেবা দিয়ে আসছে।
নিকোলাস ক্লেটন (ক্রিকেটার)
নিকোলাস ক্লেটন (১১ মার্চ ১৮২৬ – ২৩ এপ্রিল ১৮৬৭) ছিলেন একজন অস্ট্রেলীয় ক্রিকেটার। ১৮৫৮ সালে তিনি তাসমানিয়ার হয়ে একটি প্রথম শ্রেণীর ম্যাচ খেলেন।
আঞ্জুমান মফিদুল ইসলাম
প্রতিষ্ঠার ইতিবৃত্ত
ভারত উপমহাদেশে ঔপনেবিশক ব্রিটিশ প্রভূত্ব স্থাপনের প্রথমদিকে মুসলমানদের প্রতি ব্রিটিশদের ঘৃণা ও বৈরী মনোভাবের কারণে মুসলমান জাতি হিসেবে সামাজিক, রাজনৈতিক, অর্থনৈতিক এবং শিক্ষা-দীক্ষার ব্যাপারে ক্রমবর্ধমান ধ্বংস মুখে এসে দাঁড়ায়। এই সময় ভারতীয় মুসলমানদের মাঝে একটি উন্নয়নমুখী বিপ্লবের প্রয়োজন তীব্রভাবে অনুভূত হয়। কলকাতায় এ বিপ্লবের শিক্ষা ও সমাজ-সংস্কৃতি ভিত্তিক শুভ সূচনা হয় আঞ্জুমান মফিদুল ইসলামের প্রতিষ্ঠার মাধ্যমে। যে সকল ব্যক্তিবর্গের সহায়তায় আঞ্জুমান মফিদুল ইসলামের প্রতিষ্ঠিত হয়েছে তাদের মধ্যে অন্যতম কয়েকজন হলেনঃ
তবে সে সময়কার নেতৃস্থানীয় রাজনৈতিক ব্যক্তিত্ব যেমন খাজা নাজিমুদ্দিন, শের ই বাংলা এ কে ফজলুল হক এবং হোসেন শহীদ সুহরাওয়ার্দী প্রমুখ সক্রিয়ভাবে এ প্রতিষ্ঠানের জন্য পৃষ্ঠপোষকতা দিয়েছিলেন।
ঢাকায় আঞ্জুমান মফিদুল ইসলাম
১৯৪৭ সালের দেশ বিভাগের পর ঢাকায় আঞ্জুমান মফিদুল ইসলামের শাখা অফিস স্থাপন ও তার কার্য্যক্রম সম্প্রসারণের প্রয়োজনীয়তা দেখা দেয়। এজন্য কলকাতা থেকে এর প্রধান প্রশাসক এস, এম সালাহউদ্দিনকে সর্বময় কর্তৃত্ব দিয়ে ঢাকায় প্রেরণ করা হয় এবং ১৯৪৭ খ্রীস্টাব্দের সেপ্টেম্বর মাসের প্রথম সপ্তাহে ঢাকায় আঞ্জুমান মফিদুল ইসলামের কার্য্যক্রম শুরু হয়। বর্তমানে এর কার্যালয় ঢাকার কাকরাইলে অবস্থিত।
পারমাণবিক রসায়ন
পারমাণবিক (বা নিউক্লয়) রসায়ন হল রসায়নের এমন একটি উপবিভাগ যা তেজস্ক্রিয়তা, নিউক্লিয় প্রক্রিয়া (যেমন নিউক্লিয় রূপান্তর) ও নিউক্লিয় ধর্মের সঙ্গে সম্পর্কিত।
ইহা যেমন একদিকে অ্যাক্টিনাইড, রেডিয়াম ও রেডনের মত তেজস্ক্রিয় মৌলের রসায়ন, তেমনি একসঙ্গে নিউক্লিয় প্রক্রিয়া সম্পন্ন করতে প্রয়োজনীয় উপকরণ (যেমন পারমাণবিক চুল্লি) -এরও রসায়ন। তলীয় ক্ষয় এবং স্বাভাবিক ও অস্বাভাবিক (যেমন দুর্ঘটনা), উভয় ধরনের প্রক্রিয়া চলার সময়কালীন আচরণ এই রসায়নের অন্তর্গত। এ বিষয়েএকটি গুরুত্বপূর্ণ ক্ষেত্র হল যে বস্তু ও দ্রব্যগুলি পারমাণবিক বর্জ্যের সংরক্ষণাগার বা আবার্জনাস্থলে ফেলা হয়, তাদের আচরণ পর্যবেক্ষণ করা।
জীবিত প্রাণী, উদ্ভিদ এবং অন্যান্য দ্রব্য কর্তৃক শোষণ ও বিকিরণের ফলে যে তাদের ওপর যে রাসায়নিক প্রভাব পড়ে, তা নিয়েও এখানে আলোচনা করা হয়। এই বিকিরণ রসায়ন অনেকাংশে বিকিরণ জীববিজ্ঞানকে নিয়ন্ত্রণ করে কারণ বিকিরণের জীবন্ত জিনিসের ওপর আণবিক স্কেলে প্রভাব আছে; অন্যভাবে বলতে গেলে, বিকিরণ জীবের মধ্যে জীবজ-রাসায়নিক পরিবর্তন ঘটায়, তারপর সেই পরিবর্তিত জীবজ অণুর জীবের অভ্যন্তরের রসায়নে পরিবর্তন ঘটায়, এবং সেই রাসায়নিক পরিবর্তন অবশেষে জৈবিক পরিণতি লাভ করে। ফলস্বরূপ, নিউক্লিয় রসায়ন, ডাক্তারি চিকিৎসা (যেমন ক্যান্সার চিকিৎসা রেডিওথেরাপি) বোঝার জন্য ব্যাপকভাবে সহায়ক এবং এই চিকিৎসার উন্নতিবিধানে সক্ষম।
অনেক ধরনের প্রক্রিয়ার কাজে তেজস্ক্রিয় উৎসের উৎপাদন ও ব্যবহার এই বিজ্ঞানের অন্তর্ভুক্ত; এর মধ্যে পড়ে চিকিৎসাবিদ্যায় চিকিৎসা রেডিওথেরাপির প্রয়োগ, শিল্প, বিজ্ঞান ও পরিবেশে তেজস্ক্রিয় ট্রেসারের ব্যবহার এবং পলিমারের মত দ্রব্যে রূপান্তর আনতে বিকিরণের ব্যবহার।
এছাড়া, মনুষ্য কার্যকলাপের অন্তর্গত অ-তেজস্ক্রিয় ক্ষেত্রগুলিতে নিউক্লিয় প্রক্রিয়ার পরীক্ষা ও ব্যবহারও ইহার অন্তর্ভুক্ত। উদাহরণস্বরূপ, নিউক্লিয় চুম্বকীয় অনুনাদ (এন এম আর) বর্ণালিবীক্ষণ সাধারণভাবে সংশ্লেষীয় রসায়ন জৈব রসায়ন, রসায়ন ভৌত রসায়ন এবং বৃহদাণবিক রসায়নে আকারগত বিশ্লেষণ ব্যবহৃত হয়।
ইতিহাস
এরপর কনরাড র‌ন্টগেন ভিলহেল্ম র‌ন্টগেন টেসলার ছবির ওপর কাজ যখন এক্স-রে আবিষ্কার করলেন, অনেক বিজ্ঞানী আয়নীকরণ বিকিরণের ওপর কাজ শুরু করলেন। তাদের মধ্যে অন্যতম ছিলেন অঁরি বেক্যরেল অঁরি বেক্যরেল, যিনি অনুপ্রভা ও ফোটোগ্রাফিক প্লেটের কালো হয়ে যাওয়ার মধ্যে সম্পর্ক খুঁজছিলেন। যখন  ফ্রান্সে কর্মরত অবস্থায় বেক্যরেল আবিষ্কার করেন যে কোন বাইরের শক্তির উৎস ছাড়াই ইউরেনিয়াম এমন এক ধরনের রশ্মি উৎপন্ন করতে পারে, যা ফোটোগ্রাফিক প্লেটকে কালো (অথবা কুয়াশাচ্ছন্ন) করে দিতে পারে, তেজস্ক্রিয়তা আবিষ্কৃত হয়। প্যারিসে কর্মরত অবস্থায় ক্যুরি মারি ক্যুরি ও তার স্বামী ক্যুরি পিয়ের ক্যুরি ইউরেনিয়ামের আকরিক থেকে দুটি নতুন তেজস্ক্রিয় মৌল পৃথক করেন। প্রতিটি রাসায়নিক পৃথকীকরণের পর তারা কোন স্ট্রিমে তেজস্ক্রিয়তা ছিল, তা তেজস্ক্রিয়মিতিক পদ্ধতিতে চিহ্নিত করেন এবং ইউরেনিয়ামের আকরিককে, তখন যে যে পৃথক পৃথক রাসায়নিক মৌল জানা ছিল, সেগুলিতে আলাদা করেন এবং প্রতিটি পৃথকাংশের তেজস্ক্রিয়তা মাপেন। এরপর তারা তেজস্ক্রিয় পৃথকাংশগুলিকে আরও আলাদা করতে চেষ্টা করেন যাতে উচ্চতর আপেক্ষিক সক্রিয়তা (তেজস্ক্রিয়তা বিভক্ত ভর)-বিশিষ্ট ক্ষুদ্রতর পৃথকাংশ পাওয়া যায়। এই ভাবে, তারা পোলোনিয়াম এবং রেডিয়াম পৃথক করতে সক্ষম হন। ১৯০১ সালে জানা গেল যে উচ্চ মাত্রায় বিকিরণ মানুষের ক্ষতিসাধনে সক্ষম। অঁরি বেক্যরেল অঁরি বেক্যরেল রেডিয়ামের একটি নমুনা পকেটে বহন করেছিলেন, যার ফলে তার একটা বড়সড় শারীরিক ক্ষতি হয়ে যায় যা একটি বিকিরণ-ঘটিত ফোস্কার রূপ নেয়। এই  শারীরিক ক্ষতির ফলে বিকিরণ জৈবিক প্রভাব নিয়ে গবেষণা শুরু হয়, যা পরবর্তীকালে চিকিৎসা ব্যবস্থার উন্নতি হয
রাদারফোর্ড আর্নেস্ট রাদারফোর্ড, কানাডা ও ইংল্যান্ডে কাজ করে দেখালেন যে, তেজস্ক্রিয় ক্ষয়কে একটি সরল সমীকরণ (সরলরৈখিক প্রথম ক্রমের অবকল সমীকরণ যা এখন প্রথম ক্রমের গতিবিজ্ঞান নামে পরিচিত) বর্ণনা করা যায়, যা থেকে বোঝা যায় যে একটি প্রদত্ত তেজস্ক্রিয় পদার্থের একটি বৈশিষ্টমূলক 'অর্ধায়ুকাল' আছে (কোন তেজস্ক্রিয় উৎসে উপস্থিত তেজস্ক্রিয়তার পরিমাণ যে সময় পর কমে অর্ধেক হয়ে যায়, তাকে 'অর্ধায়ুকাল' বলে)। তিনি আলফা, ক্ষয় বিটা এবং রশ্মি গামা রশ্মি - এই পদ্গুলিও উদ্ভাবন করেন, নাইট্রোজেন ক অক্সিজেনে রূপান্তরিত করেন এবং সবচেয়ে গুরুত্বপূর্ণ হল যে, তিনি সেইসব ছাত্রের তত্ত্বাবধায়ক ছিলেন যাঁরা গাইগার-মার্সডেনের সোনার পাত পরীক্ষা হাতেকলমে করে দেখেন যা প্রমাণ করে দেয় যে, পরমাণু সংক্রান্ত 'পরমাণু মডেল কিসমিস পুডিং মডেল' ভুল। ১৯০৪ সালে যে যে থমসন প্রস্তাবিত কিসমিস পুডিং মডেল অনুসারে, পরমাণু একটি 'মেঘ' এর ধনাত্মক আধানের একটি 'মেঘ' দ্বারা বেষ্টিত ইলেকট্রন নিয়ে গঠিত যাতে সেই ধনাত্মক আধানের দ্বারা ইলেকট্রনের ঋণাত্মক আধান সামঞ্জস্য বজায় থাকে। সোনার পাত পরীক্ষা থেকে রাদারফোর্ড এই সিদ্ধান্তে এসেছিলেন যে সেই ধনাত্মক আধান খুব ছোট নিউক্লিয়াসে আবদ্ধ যা প্রথমে পরমাণুর পরমাণু মডেল রাদারফোর্ড মডেল, এবং শেষ পর্যন্ত মডেল বোর মডেলের ধারণা দেয় যেখানে ধনাত্মক নিউক্লিয়াস ঋণাত্মক ইলেকট্রন দ্বারা বেষ্টিত।
১৯৩৪ সালে ক্যুরি মারি কুরি'র কন্যা (আইরিন জোলিয়ট-কুরি) এবং জামাতা (ফ্রেডেরিক জোলিয়ট-কুরি) প্রথম বার কৃত্রিম তেজস্ক্রিয়তা সৃষ্টি করেন যেখানে তারা আলফা কণা দ্বারা বোরন কে আঘাত করে অল্পসংখ্যক নিউট্রনবিশষ্ট আইসোটোপ নাইট্রোজেন-13 তৈরি করেন যা পজিট্রন নির্গত করে. উপরন্তু, তারা অ্যালুমিনিয়াম এবং ম্যাগনেসিয়ামের ওপর নিউট্রন বর্ষণ করে নতুন রেডিও-আইসোটোপ তৈরি করেন।
প্রধান প্রধান ক্ষেত্র
তেজস্ক্রিয় রসায়ন হল তেজস্ক্রিয় পদার্থের রসায়ন,যেখানে মৌলের তেজস্ক্রিয় সমস্থানিক গুলি অ-তেজস্ক্রিয় সমস্থানিকের ধর্ম ও বিক্রিয়া রাসায়নিক বিক্রিয়ার অধ্যয়ন করার কাজে ব্যবহার করা হয় (তেজস্ক্রিয় রসায়নে প্রায়ই তেজস্ক্রিয়তার অনুপস্থিতিতে পদার্থকে নিষ্ক্রিয় হিসেবে বর্ণনা করা হয় কারণ তাদের সমস্থানিকগুলি স্থিতিশীল)।
আরও বিস্তারিতভাবে জানার জন্য তেজস্ক্রিয় রসায়নের  পেজ দেখুন।
দ্য নিক অ্যাডামস স্টোরিজ
thumb|upright|প্রথম সংস্করণ (প্রকাশক। লেখক)) দ্য নিক অ্যাডামস স্টোরিজ হল আর্নেস্ট হেমিংওয়ে রচিত ছোটগল্পের সংকলন। এটি হেমিংওয়ের মৃত্যুর এক দশক পর ১৯৭২ সালে প্রকাশিত হয়। এই সংকলনে সবগুলো গল্পের প্রধান চরিত্র নিক অ্যাডামস, যে গল্পগুলো হেমিংওয়ে জীবদ্দশায় বিভিন্ন ছোটগল্প সংকলনের প্রকাশিত হয়েছিল। দ্য নিক অ্যাডামস স্টোরিজ সংকলনে ২৪টি গল্প ও স্কেচ অন্তর্ভুক্ত করা হয়, তন্মধ্যে আটটি পূর্বে প্রকাশিত হয়নি। হেমিংওয়ের কয়েকটি প্রারম্ভিক কর্ম, তথা "ইন্ডিয়ান ক্যাম্প" ও "বিগ টু-হার্টেড রিভার" এই সংকলনে অন্তর্ভুক্ত ছিল।
প্রকাশনার ইতিহাস
তার অন্যান্য মরণোত্তর কর্মের মত দ্য নিক অ্যাডামস স্টোরিজ-এ কিছু পুনর্বিন্যস্তকরণ করা হয় ও সম্পাদনা করা হয়, যেমনটা তিনি কখনো চাননি। দ্য নিউ ইয়র্ক টাইমস-এর একজন পর্যালোচক "থ্রি শটস" গল্প সম্পর্কে বলেন, এই অংশটি হেমিংওয়ে মূলত ১৯২৫ সালে ইন আওয়ার টাইম সংকলনে প্রথম প্রকাশিত "ইন্ডিয়ান ক্যাম্প'' থেকে বাদ দিয়েছিলেন।
.এমএল
.এমএল হল মালির জন্য ইন্টারনেট কান্ট্রি কোড শীর্ষ-স্তরের ডোমেন ( সিসিটিএলডি )।
ডোমেনটি প্রথমে মালিয়ান টেলিযোগাযোগ সংস্থা সোটেলমা দ্বারা পরিচালিত হয়েছিল। ২০০৯ সালে সোটেলমা বেসরকারীকরণের পরে, এমএল জোনটি আইএএনএ দ্বারা মালিয়ার সরকারি সংস্থা এজেন্স ডেস টেকনোলজিস ডে ল ইনফর্মেশন এট দে ল কমিউনিকেশন (অ্যাজেটিক) -এ পুনর্নির্মাণ করা হয়েছিল এবং প্রক্রিয়াটি ২০১৩ সালে শেষ হয়েছিল। এজন্য সংস্থাটি ঘোষণা করেছিল যে মালির আইটি শিল্পের ব্যবহার এবং জ্ঞানের উন্নতি করার লক্ষ্যে এটি এমএমএল ডোমেনগুলি বিনামূল্যে প্রদান করবে। এটি প্রথম আফ্রিকার দেশ যা বিনামূল্যে বিনামূল্যে ডোমেন দেওয়া শুরু করে।
দ্বিতীয় স্তরের ডোমেনগুলি
এই নামের নিচে নিবন্ধগুলি তৃতীয় স্তরে রয়েছে:
উমলিংলা
নির্মাণকারী প্রতিষ্ঠান
চরম প্রতিকূল আবহাওয়ার মধ্যে বিশ্বের সবচেয়ে উঁচুতে সড়ক নির্মাণ করে বর্ডার রোডস অর্গানাইজেশন (বিআরও)র কর্মীরা।
আমজাদ আলী
আমজাদ আলী চৌধুরী (জন্ম: ২৫ সেপ্টেম্বর, ১৯৭৯) লাহোরে জন্মগ্রহণকারী পাকিস্তানি বংশোদ্ভূত আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। আমজাদ আলী বামহাতি ব্যাটসম্যানরূপে দলে প্রতিনিধিত্ব করছেন। এছাড়াও উইকেট-রক্ষণের পাশাপাশি লেগ ব্রেক বোলিং করে থাকেন।
প্রারম্ভিক জীবন
সংযুক্ত আরব আমিরাতের পক্ষে খেলার পূর্বে তিনি পাকিস্তানের ঘরোয়া প্রথম-শ্রেণীর ক্রিকেটে লাহোর ব্লুজ দলে খেলেছেন। ২০০২ সালের কায়েদ-ই-আজম ট্রফি প্রতিযোগিতায় দুই খেলায় অংশগ্রহণ করেন। পাকিস্তানে তার প্রথম-শ্রেণীর খেলোয়াড়ী জীবন সমাপণের পূর্বে ২০০৩ সালে আরও একবার লাহোর ব্লুজের হয়ে খেলেন। ঐ বছরেরই শেষদিকে অণুল্লেখ্য প্রতিযোগিতায় অংশ নিয়েছিলেন। ২০০৭-০৮ মৌসুমে আইসিসি আন্তঃমহাদেশীয় কাপে সংযুক্ত আরব আমিরাতের পক্ষে প্রথম-শ্রেণীর ক্রিকেট খেলেন। জানুয়ারি, ২০০৮ সালে নামিবিয়ার বিপক্ষে আমিরাত দলের হয়ে অভিষেক ঘটে।
খেলোয়াড়ী জীবন
২০০৮ সালের এশিয়া কাপে সংযুক্ত আরব আমিরাত দলের পক্ষে একদিনের আন্তর্জাতিকে অভিষেক ঘটে তার। এছাড়াও, ২০০৮ সালের এসিসি ট্রফি এলিট প্রতিযোগিতায় দলে প্রতিনিধিত্ব করেন।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য আমজাদ আলীসহ ১৫-সদস্যের চূড়ান্ত তালিকা প্রকাশ করে।
অভিজাততন্ত্র
প্রাচীন গ্রীসে শব্দের উৎপত্তির সময়, গ্রীকরা এটিকে সেরা-যোগ্য নাগরিকদের দ্বারা শাসন হিসাবে কল্পনা করেছিল-এবং প্রায়শই এটিকে রাজতন্ত্র, একজন ব্যক্তির দ্বারা শাসনের সাথে অনুকূলভাবে বিপরীত করে।শব্দটি প্রথম অ্যারিস্টটল এবং প্লেটোর মতো প্রাচীন গ্রীকদের দ্বারা ব্যবহৃত হয়েছিল, যারা এটিকে এমন একটি ব্যবস্থা বর্ণনা করতে ব্যবহার করেছিলেন যেখানে কেবলমাত্র সেরা নাগরিকরা, নির্বাচনের সতর্ক প্রক্রিয়ার মাধ্যমে নির্বাচিত, শাসক হয়ে উঠবে এবং বংশগত শাসন আসলে নিষিদ্ধ ছিল, যতক্ষণ না শাসকদের সন্তানেরা সর্বোত্তম কার্য সম্পাদন করে এবং রাষ্ট্রের অন্যান্য নাগরিকদের তুলনায় একজন ব্যক্তিকে শাসনের জন্য উপযুক্ত করে তোলে এমন গুণাবলীতে সমৃদ্ধ না হয়।  এই বোঝাপড়ায় বংশানুক্রমিক শাসন অলিগার্কির সাথে আরও সম্পর্কিত, অভিজাততন্ত্রের একটি কলুষিত রূপ যেখানে কয়েকজনের শাসন আছে, কিন্তু সেরাদের দ্বারা নয়।প্লেটো, সক্রেটিস, অ্যারিস্টটল, জেনোফোন এবং স্পার্টানরা অভিজাততন্ত্র (কয়েকজনের শাসনের আদর্শ রূপ)কে অনেকের ( গণতন্ত্র ) শাসনের আদর্শ রূপের চেয়ে সহজাতভাবে ভাল বলে মনে করতেন, তবে তারা অভিজাততন্ত্রের ( অলিগার্কি ) কলুষিত রূপকেও বিবেচনা করেছিলেন। গণতন্ত্রের কলুষিত রূপের চেয়েও খারাপ হতে হবে ( জনতার শাসন )।     এই বিশ্বাসটি এই ধারণার মধ্যে নিহিত ছিল যে জনসাধারণ শুধুমাত্র গড় নীতি তৈরি করতে পারে, যখন সেরা পুরুষরা সেরা নীতি তৈরি করতে পারে, যদি তারা প্রকৃতপক্ষে পুরুষদের সেরা হয়। পরবর্তীতে পলিবিয়াস তার রোমান সংবিধানের বিশ্লেষণে অভিজাততন্ত্রের ধারণাটি ব্যবহার করেন একটি প্রজাতন্ত্রের একটি মিশ্র সরকার হিসাবে, গণতন্ত্র এবং রাজতন্ত্রের সাথে তাদের ধারণার সাথে, চেক এবং ভারসাম্যের একটি ব্যবস্থা হিসাবে বর্ণনা করার জন্য, যেখানে প্রতিটি উপাদান অন্যের বাড়াবাড়ি পরীক্ষা করে। বাস্তবে, আভিজাত্য প্রায়শই বংশগত সরকারের দিকে পরিচালিত করে, যার পরে বংশানুক্রমিক রাজা তাদের উপযুক্ত মনে করে কর্মচারী নিয়োগ করে।
আধুনিক সময়ে, অভিজাততন্ত্রকে সাধারণত একটি বিশেষ সুবিধাপ্রাপ্ত গোষ্ঠী, অভিজাত শ্রেণীর দ্বারা শাসন হিসাবে দেখা হত এবং তখন থেকেই গণতন্ত্রের সাথে বৈপরীত্য দেখা যায়।
মিসুজু কানেকো
মিসুজু কানেকো (金子 みすゞ) একজন জাপানি কবি এবং গীতিকার ছিলেন। তার জন্মগত নাম তেরু কানেকো (金子 テル)। জাপানের সেনজাকি-মুরায় (বর্তমানে ইয়ামাগুচি প্রশাসনিক অঞ্চলের নাগাতো প্রদেশের অংশ) তিনি জন্মগ্রহণ করেন।
সেনজাকি গ্রামটি মৎস্য-শিকার, বিশেষত জাপানী সার্ডিন মাছ শিকারের ওপর নির্ভরশীল ছিল। তার কবিতায় মাছ ধরা এবং সমুদ্রের বিভিন্ন দৃশ্য প্রায়ই আবির্ভূত হয়।
কানেকোকে ক্রিস্টিনা রোসেট্টির সাথে তুলনা করা হয়েছে। তার কবিতা এগারোটি ভাষায় অনুবাদিত হয়েছে।
জীবনী
শিশুদের জন্য কবিতা লেখক হিসেবে মিসুজু কানেকোর কর্মজীবন শুরু হয় বিশ বছর বয়সে, যখন তিনি হোনশুর দক্ষিণ প্রান্তে অবস্থিত শিমোনোসেকির একটি ছোট বইয়ের দোকানের পরিচালিকা এবং একক কর্মচারী নিযুক্ত হন।
তিন বছর বয়সে তার বাবা মারা যাওয়ার পর কানেকোর মা একাই তাকে বড় করেন। কানেকোর মা একটি বইয়ের দোকান চালাতেন এবং পড়াশোনা ও শিক্ষার ব্যাপারে দৃঢ়চেতা ছিলেন। যদিও সে সময়ের অধিকাংশ জাপানি মেয়ে শুধুমাত্র ষষ্ঠ শ্রেণী পর্যন্ত শিক্ষা গ্রহণ করতো, তবুও কানেকো সতের বছর বয়স পর্যন্ত তার পড়াশোনা অব্যাহত রাখেন। অন্যরা তাকে নম্র, উৎফুল্ল, একজন চমৎকার ছাত্রী এবং প্রকৃতি সম্পর্কে তীব্র কৌতূহলসম্পন্ন পাঠক হিসেবে বর্ণনা করেছে।
বইয়ের দোকানে কানেকো একগুচ্ছ ম্যাগাজিন আবিষ্কার করেন যা শিশুতোষ সাহিত্যের জোয়ারে আরোহণ করছিলো এবং এগুলো তাদের পাঠকদের কাছ থেকে গল্প এবং কবিতা সংগ্রহ করতো। কানেকো সেগুলোতে বেশ কিছু কবিতা পাঠান, যার মধ্যে পাঁচটি কবিতা ("দা ফিশ" অন্যতম) চারটি ম্যাগাজিনের সেপ্টেম্বর ১৯২৩ সংখ্যায় প্রকাশনার জন্য গৃহীত হয়। শীঘ্রই, তার কবিতা সারা দেশ জুড়ে বিভিন্ন ম্যাগাজিনে প্রকাশিত হতে শুরু করে এবং তিনি একজন বিখ্যাত সাহিত্যিক হয়ে ওঠেন। পরবর্তী পাঁচ বছরে তিনি আরও ৫১টি পদ্য প্রকাশ করেছিলেন।
তবে ব্যক্তিগত জীবনে কানেকো ততটা সৌভাগ্যবতী ছিলেন না। তার স্বামী, তার পারিবারিক বইয়ের দোকানেরই একজন কেরানি। লোকটি পরকীয়ায় লিপ্ত হয় এবং একটি যৌনরোগে আক্রান্ত হয়, যা পরবর্তীতে কানেকোকেও সংক্রামিত করে ও আজীবন এর জন্য তাকে শারীরিক যন্ত্রণা ভোগ করতে হয়। তার স্বামী তাকে লেখা বন্ধ করতেও বাধ্য করে। অবশেষে তিনি তার স্বামীর সাথে বিবাহবিচ্ছেদ ঘটান, কিন্তু তার স্বামীর কাছে তার মেয়ের হেফাজত হারান। তৎকালীন জাপানি আইন স্বয়ংক্রিয়ভাবে পিতাকে সন্তানের হেফাজত প্রদান করে। এতে কানেকো আরও হতাশায় ডুবে যান।
কানেকো ১৯৩০ সালে, তার ২৭ তম জন্মদিনের কিছুক্ষণ আগে আত্মহত্যা করেন। তার মেয়েকে স্নান করিয়ে একসাথে একটি সাকুরামোচি (জাপানী মিষ্টান্ন) খাওয়ার পর, কানেকো তার স্বামীকে একটি চিঠি লেখেন, যাতে তার মায়ের তত্ত্বাবধানে মেয়েটিকে বড় করতে দেয়ার জন্য তার স্বামীকে অনুরোধ করেন, এবং এরপর আত্মহত্যা করেন। পরিশেষে মেয়েটি তার নানীর কাছেই বড় হয়।
কানেকোর কবিতা পুনঃআবিষ্কার
যদিও কানেকো তার জীবদ্দশায় প্রকাশিত কবিতার জন্য প্রশংসা লাভ করেন, দ্বিতীয় বিশ্বযুদ্ধের সময় কানেকোর লেখা দুষ্পাঠ্য হয়ে দাঁড়ায়। ১৯৬৬ সালে সেতসুও ইয়াজাকি নামের ১৯ বছর বয়সী এক উচ্চাকাঙ্ক্ষী জাপানী কবি একটি দুষ্পাঠ্য বইয়ে তার "বিগ ক্যাচ" কবিতাটি আবিষ্কার করে। লেখক সম্পর্কে আরো জানতে আগ্রহী হয়ে, তাকে খুঁজে বের করার জন্য সে ষোল বছর অতিবাহিত করে। ১৯৮২ সালে সে কানেকোর ৭৭ বছর বয়স্ক ছোট ভাইয়ের সাথে যোগাযোগ করতে সক্ষম হয়, যার কাছে তখনও সেই ডায়েরিগুলো ছিলো যাতে কানেকো কবিতা লিখতেন।
এরপর পুরো সংগ্রহটি জুলা পাবলিশিং ব্যুরো ছয় খণ্ডে প্রকাশ করেছে এবং ২০১৬ সালে, তার কাব্যের ইংরেজি সংস্করণ ''আর ইউ অ্যান একো? দা লস্ট পোয়েট্রি অফ মিসুজু কানেকো'', স্বাধীন বই প্রকাশকারী প্রতিষ্ঠান, চিন মিউজিক প্রেস কর্তৃক প্রকাশিত হয়। বইটি ২০১৬ সালের ফ্রিম্যান অ্যাওয়ার্ডসে সম্মানসূচক উল্লেখ (অনারেবল মেনশন) লাভ করে।
"আর ইউ অ্যান একো?" এবং ২০১১ সালের সুনামি
২০১১ টোহুকু ভূমিকম্প ও সুনামির পর উদ্ধারকার্যে নিয়োজিত স্বেচ্ছাসেবকদের উৎসাহিত করার জন্য, জনসেবামূলক ঘোষণা হিসেবে টেলিভিশন চ্যানেলগুলোয় কানেকোর কবিতা, "আর ইউ অ্যান একো?" বাজানো হয়।
ইন্ডিয়া টুডে
ইন্ডিয়া টুডে একটি পাক্ষিক ম্যাগাজিন যা ইংরেজি ভাষায় ভারত থেকে প্রকাশিত হয়। ম্যাগাজিনটি প্রকাশ করে লিভিং মিডিয়া ইন্ডিয়া লিমিটেড।
ইতিহাস
ইন্ডিয়া টুডেপ্রথম প্রকাশিত হয় ১৯৭৫ সালে। ম্যাগাজিনটির প্রথম সম্পাদক ছিলেন মধু ত্রেহান। বর্তমানে ম্যাগাজিনটি ইংরেজির পাশাপাশি ইংরেজির পাশাপাশি হিন্দি,কন্নড়,তামিল,মালয়ালম ও তেলুগু ভাষায়ও সংস্করণ প্রকাশ করে থাকে।
লক্ষণা (বাক্যালঙ্কার)
লক্ষণা এক ধরনের বাক্যালঙ্কার যেখানে কোনও বস্তু বা ধারণাকে সেটির সাথে সংশ্লিষ্ট ভিন্ন কোনও বস্তু বা ধারণার নাম দিয়ে নির্দেশ করা হয়। একে ইংরেজি পরিভাষায় "মেটোনিমি" (Metonymty) বলে। ভিন্ন যে নামটি ব্যবহার করা হয়, তাকে লাক্ষণিক নাম (Metonym মেটোনিম) বলে।
যেমন ইংরেজিতে "ক্রাউন" (রাজমুকুট) ও "সেপ্টার" (রাজদণ্ড) শব্দ দুইটি দিয়ে আলঙ্কারিক অর্থে প্রকৃতপক্ষে রাজা বা রাজশাসককে বোঝানো হয়, যা লক্ষণার একটি উদাহরণ। বাংলাতে "কান পাতা" কথাটি দিয়ে প্রকৃতপক্ষে কোনও স্থানে কান পেতে দেওয়ার ব্যাপারটিকে নির্দেশ করা হয় না, বরং আলঙ্কারিক অর্থে গভীর মনোযোগ দিয়ে শোনা বোঝানো হয়। এটি লক্ষণার আরেকটি উদাহরণ।
অনিমেষ দেববর্মা
অনিমেষ দেববর্মা, ত্রিপুরার জাতীয় সম্মেলন দলের নেতা এবং ত্রিপুরা রাজ্য,  বিধানসভার   প্রাক্তন সদস্য। দেববর্মা পূর্বে টুইপ্রার আদিবাসী জাতীয়তাবাদী দল এর সদস্য ছিলেন।
তিনি ত্রিপুরায় বিদ্যুৎ সমস্যার জন্য একটি প্রস্তাব করেছিলেন। তিনি বর্তমানে জেলা পরিষদ এলাকায় বসবাসকারী ত্রিপুরার  জনগণের জন্য স্বায়ত্তশাসিত রাজ্যের দাবি উত্থাপন করেছেন। তিনি 'আনিমেষ বাবু' এবং এনসিটির পিতা' নামে পরিচিত।
জামালপুর কোর্ট রেলওয়ে স্টেশন
জামালপুর কোর্ট রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি রেলওয়ে স্টেশন।
ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৯১২ সালে জামালপুর থেকে বাহাদুরাবাদ ঘাট পর্যন্ত সম্প্রসারণ করা হয়। এসময় এই লাইনের স্টেশন হিসেবে জামালপুর কোর্ট  রেলওয়ে স্টেশন তৈরি করা হয়।
পরিষেবা
জামালপুর কোর্ট রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
গিয়াসউদ্দীন মিয়া
গিয়াসউদ্দীন মিয়া (জন্ম: ১৯৬০) একজন বাংলাদেশী কৃষিবিদ। তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয়ের (বশেমুরকৃবি) কৃষিবনায়ন ও পরিবেশ বিভাগের অধ্যাপক এবং বিশ্ববিদ্যালয়টির ষষ্ঠ উপাচার্য। উপাচার্য পদে নিয়োগ লাভের পূর্বে তিনি বশেমুরকৃবির কোষাধ্যক্ষের দায়িত্ব পালন করেন।
প্রাথমিক জীবন ও শিক্ষা
গিয়াসউদ্দীন মিয়া ১৯৬০ সালে নরসিংদীর সদর উপজেলার সাগরদী গ্রামে জন্মগ্রহণ করেন। তার পিতার নাম ছায়েদ আলী ও মাতার নাম আমেনা বেগম। তিনি সাগরদী সরকারি প্রাথমিক বিদ্যালয় থেকে প্রাথমিক শিক্ষা সমাপ্তির পর মাধবদী সতী প্রসন্ন উচ্চ বিদ্যালয় থেকে ১৯৭৫ সালে মাধ্যমিক এবং নরসিংদী সরকারি কলেজ থেকে ১৯৭৭ সালে উচ্চ মাধ্যমিক পরীক্ষায় উত্তীর্ণ হন। তিনি বাংলাদেশ কৃষি বিশ্ববিদ্যালয় থেকে ১৯৮২ সালে বিএসসি (কৃষি সম্মান) এবং ১৯৮৪ সালে কৃষিতত্ত্বে মাস্টার্স ডিগ্রি লাভ করেন। তিনি ফিলিপাইনের সেন্ট্রাল লোজন স্টেট বিশ্ববিদ্যালয় ও আন্তর্জাতিক ধান গবেষণা কেন্দ্র থেকে ১৯৯৩ সালে পিএইচডি ডিগ্রি অর্জন করেন।
গিয়াসউদ্দীন জাপানের কিউশু বিশ্ববিদ্যালয় এবং ইবারাকির ন্যাশনাল ইন্সটিটিউট অব এগ্রো এনভাইরনম্যান্টাল স্টাডিজে পোষ্ট ডক্টরাল গবেষণা করেন। পরবর্তীকালে তিনি কমনওয়েলথ স্কলার হিসেবে কানাডার লাভাল বিশ্ববিদ্যালয় এবং যুক্তরাজ্যের নটিংহাম বিশ্ববিদ্যালয়ে পোস্ট ডক্টরাল গবেষণা করেন।
কর্মজীবন
গিয়াসউদ্দীন মিয়া ১৯৮৪ সালে বাংলাদেশ চা গবেষণা ইনস্টিটিউটে বৈজ্ঞানিক কর্মকর্তা হিসাবে কর্মজীবন শুরু করেন। কিছুদিন চাকরি করেছেন বাংলাদেশ কৃষি ব্যাংকেও। এরপর বাংলাদেশ কৃষি গবেষণা ইনস্টিটিউটে কৃষিতত্ত্ববিদ হিসেবে কাজ করেছেন প্রায় নয় বছর।
১৯৯৫ সালে গিয়াসউদ্দীন তৎকালীন ইনস্টিটিউট অফ পোস্ট গ্রাজুয়েট স্টাডিজ ইন এগ্রিকালচার (ইপসা)-তে সহকারী অধ্যাপক হিসেবে যোগদান করেন এবং ১৯৯৬ সালে কৃষিবনায়ন ও পরিবেশ বিভাগ প্রতিষ্ঠা করেন। তিনি একাধারে বারো বছর বিভাগটির প্রধান হিসেবে দায়িত্ব পালন করেন। ২০০০ সালে তিনি একই বিভাগের অধ্যাপক পদে পদোন্নতি লাভ করেন। মিয়া বাংলাদেশে কৃষিবনায়ন ও পরিবেশ শিক্ষা এবং গবেষণায় একজন পথিকৃৎ হিসেবে বিবেচিত হন।
দীর্ঘ কর্মজীবনে অধ্যাপনার পাশাপাশি গিয়াসউদ্দীন বিভিন্ন বিভিন্ন গুরুত্বপূর্ণ পদে দায়িত্ব পালন করেছেন। ১৯৯৮ সালে ইপসা-কে বঙ্গবন্ধু শেখ মুজিবুর রহমান কৃষি বিশ্ববিদ্যালয়ে রূপান্তরে তার গুরুত্বপূর্ণ ভূমিকা রয়েছে। তিনি বিশ্ববিদ্যালয়টির গ্রাজুয়েট স্টাডিজ ফ্যাকাল্টির ডিন, সিনেট, সিন্ডিকেট ও পরিকল্পনা কমিটির সদস্য, শিক্ষক পরিষদের সাধারণ সম্পাদক ও গণতান্ত্রিক শিক্ষক পরিষদের সভাপতির দায়িত্ব পালন করেন। তিনি সিলেট কৃষি বিশ্ববিদ্যালয়ের সিন্ডিকেট সদস্য ছিলেন। এছাড়াও তিনি মাধবদী গার্লস স্কুল এন্ড কলেজের গভর্নিং বডির সভাপতি হিসেবে প্রতিষ্ঠানটির মানোন্নয়নে অবদান রাখেন।
গিয়াসউদ্দীন মিয়া ২০০৯ থেকে ২০১৩ পর্যন্ত বঙ্গবন্ধু শেখ মুজিবুর রহমান কৃষি বিশ্ববিদ্যালয়ের কোষাধ্যক্ষের দায়িত্ব পালন করেন। ২০১৭ সালের ১১ জুন তিনি বিশ্ববিদ্যালয়টির ষষ্ঠ উপাচার্য হিসেবে নিয়োগ পান। ২০২১ সালে তাকে দ্বিতীয় মেয়াদে ধারাবাহিকভাবে পরবর্তী চার বছরের জন্য বশেমুরকৃবির উপাচার্যের দায়িত্ব প্রদান করা হয়।
বশেমুরকৃবির উপাচার্য হিসেবে অর্জন
দায়িত্ব লাভের পর গিয়াসউদ্দীন বিশ্ববিদ্যালয়টির শিক্ষা ও গবেষণার মান আন্তর্জাতিক মানে উন্নীত করার জন্য বিভিন্ন পদক্ষেপ গ্রহণ করেন। এর ফলে ২০২১ সালে স্কোপাস ও সিমাগো ইনডেক্স জরিপে বঙ্গবন্ধু শেখ মুজিবুর রহমান কৃষি বিশ্ববিদ্যালয় বাংলাদেশের সরকারি ও বেসরকারি বিশ্ববিদ্যালয় এবং গবেষণা প্রতিষ্ঠানের মধ্যে গবেষণা, উদ্ভাবন ও সামাজিক অবস্থান এই তিন সূচকে প্রথম স্থান লাভ করে এবং একই ইনডেক্স জরিপে বশেমুরকৃবি ২০১৯ ও ২০২০ সালে বাংলাদেশের বিশ্ববিদ্যালয় গুলোর মধ্যে যথাক্রমে চতুর্থ ও তৃতীয় স্থান লাভ করে।
গবেষণাকর্ম ও প্রকাশনা
গিয়াসউদ্দীন একাধিক বই ও শতাধিক গবেষণা নিবন্ধের রচয়িতা। তার তত্ত্বাবধানে উল্লেখযোগ্য সংখ্যক শিক্ষার্থী পিএইচডি ও এমএস ডিগ্রি লাভ করেন। গিয়াসউদ্দীন বিভিন্ন আন্তর্জাতিক প্রতিষ্ঠানের অর্থায়নে অসংখ্য গবেষণাকর্ম ও প্রকল্প সাফল্যের সাথে সম্পন্ন করেছেন। তিনি ভারত, নেপাল, শ্রীলংকা, চীন, ভুটান, অস্ট্রেলিয়া, জাপান, আমেরিকা ও যুক্তরাজ্যসহ বিভিন্ন দেশের বিশ্ববিদ্যালয়ের সঙ্গে যৌথভাবে গবেষণাকর্ম পরিচালনা করে আসছেন। তিনি দেশে-বিদেশে বহু সম্মেলনে যোগদান ও গবেষণা প্রবন্ধ উপস্থাপন করেছেন। তিনি একাধিক গবেষণা জার্নালের সম্পাদনা পরিষদের সদস্য।
সদস্যপদ
মিয়া অন্তত পঁচিশটি দেশি-বিদেশি পেশাজীবী সংগঠনের সক্রিয় সদস্য।
পুরস্কার ও সম্মাননা
গিয়াসউদ্দীন মিয়া কৃষি ও পরিবেশ শিক্ষাবিদ হিসেবে বিশেষ অবদানের জন্য বাংলাদেশ শিক্ষা পর্যবেক্ষক সোসাইটি কর্তৃক অমর একুশে স্মৃতি পদক-২০১৬ লাভ করেন।
দেশবন্ধু চিনি কল লিমিটেড
দেশবন্ধু চিনি কল লিমিটেড বাংলাদেশের নরসিংদী জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান।
অবস্থান
বাংলাদেশের মধ্যাঞ্চলের ঢাকা বিভাগের নরসিংদী জেলার পলাশ উপজেলার চরসিন্দুর এলাকায় এই শিল্প কমপ্লেক্সটি অবস্থিত।
ইতিহাস
১৯৩২ সালে এই শিল্প প্রতিষ্ঠানটি স্থাপিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে; তবে ২০০২ সাল হতে এটি ব্যক্তি-মালিকানায় পরিচালিত হচ্ছে।
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
উৎপাদন ক্ষমতা
এই মিলটি আমদানীকৃত র' সুগার থেকে দৈনিক ৫০০ মে. টন এবং বার্ষিক ১ লাখ ৫০ হাজার মেট্রিক টন পরিশোধিত চিনি উৎপাদনে সক্ষম।
উৎপাদিত পণ্য
এছাড়াও, দেশবন্ধু সুগার মিলস বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ৮ শতাংশ এককভাবে পূর্ণ করে।
হুমায়ুন আজাদের প্রবচনগুচ্ছ
হুমায়ুন আজাদের প্রবচনগুচ্ছ বাংলাদেশি লেখক হুমায়ুন আজাদ রচিত প্রবচন সংকলন। ফেব্রুয়ারি ১৯৯২ সালে (ফাল্গুন, ১৩৯৮ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই সংকলনে সর্বমোট ২০০টি প্রবচন যুক্ত হয়েছে। আজাদ সংকলনটি হুমায়ুন আজাদ গুস্তাভ ফ্লোবের প্রবচনগুচ্ছের অনুকরণে এ গ্রন্থটি সংকলন প্রণয়ন করেন। লেখক এটি উৎসর্গ করেছেন অধ্যাপক কবির মজুমদারকে।
বিবরণ
মানুষ সিংহের প্রশংসা করে, কিন্তু আসলে গাধাকেই পছন্দ করে।
দৌলতপুর উপজেলা
দৌলতপুর উপজেলা নামে বাংলাদেশে দুইটি উপজেলা রয়েছে। যথা:
নবাবগঞ্জ উপজেলা
নবাবগঞ্জ উপজেলা নামে বাংলাদেশে দুইটি উপজেলা রয়েছে। যথা:
আচার্য জগদীশচন্দ্র বসু ভারতীয় উদ্ভিদ উদ্যান
thumb|[[বিশাল বটবৃক্ষ, আচার্য জগদীশচন্দ্র বসু বোটানিক্যাল গার্ডেন]] thumb|বোটানিক্যাল গার্ডেনের পুকুর thumb|উদ্যানের পুকুরে পদ্ম পাতা
আচার্য জগদীশচন্দ্র বসু ভারতীয় উদ্ভিদ উদ্যান (পূর্বনাম ইন্ডিয়ান বোটানিক্যাল গার্ডেন) কলকাতার সন্নিকটে হাওড়ার শিবপুরে অবস্থিত একটি ঐতিহাসিক উদ্ভিদ উদ্যান। সাধারণভাবে এটি কলকাতা বোটানিক্যাল গার্ডেন নামে প্রচলিত হলেও প্রতিষ্ঠাকালে এই উদ্ভিদ উদ্যানটি ক্যালকাটা রয়েল বোটানিক্যাল গার্ডেন নামে পরিচিত ছিল। ২৭৩ একর আয়তনবিশিষ্ট এই উদ্যানে বর্তমানে মোট ১৪০০ প্রজাতির প্রায় ১৭,০০০টি গাছ রয়েছে। এই উদ্যানটি সাধারণ মানুষের কাছে শিবপুর বোটানিক্যাল গার্ডেন নামেও পরিচিত।
প্রাক-কথা
ব্রিটিশ ইস্ট ইন্ডিয়া কোম্পানির সেনা আধিকারিক কর্নেল রবার্ট কিড ১৭৮৬ সালে তৎকালীন ফোর্ট উইলিয়াম প্রেসিডেন্সি-র দ্বিতীয় গভর্নর জেনারেল স্যর জন ম্যাকফারসন-এর কাছে পেশ করলেন একটা বোটানিক্যাল গার্ডেন স্থাপনের পরিকল্পনা। রবার্ট কিড তাঁর আর্জিতে লিখলেন, শুধুমাত্র কৌতূহল মেটানো কিংবা বিলাসের সামগ্রী হিসেবে বিরল গাছপালা সংগ্রহ এই বাগানের উদ্দেশ্য নয়। লক্ষ্য হবে বাগান থেকে উপযোগী চারাগাছ বিভিন্ন অঞ্চলে স্থানান্তরিত করা। যাতে ভারত ও গ্রেট ব্রিটেনের মানুষ উপকৃত হয় এবং সঙ্গে-সঙ্গে জাতীয় ব্যবসা বাণিজ্যের বিস্তার ও সম্পদের বৃদ্ধি ঘটে। মূলত বাণিজ্যিক স্বার্থের কথা ভেবে তাঁর পরিকল্পনাকে সমর্থন করে ১৭৮৭-র ৩১ জুলাই বিলেতের কর্মকর্তারা সিংহলের মতো বাংলাতেও দারচিনি গাছ ব্যাপক ভাবে উৎপন্ন করা যায় কি না, তা নিশ্চিত করতে নির্দেশ দেন ।
জমিতে এক সময় মুঘলদের একটা ছোটখাটো কেল্লা ছিল। নবাব সিরাজউদ্দৌলার কাছ থেকে কলকাতা উদ্ধারের সময় ক্লাইভ সেই কেল্লা গুঁড়িয়ে দিয়েছিলেন কামানের গোলায়। জমিটা ছিল বুনো গাছপালা আর ঝোপঝাড়ে ভরা একটা পরিত্যক্ত স্থান। গঙ্গায় জোয়ার এলে ভেসে যেত, এতটাই নিচু। এই জমির সংলগ্ন ছিল কিডের নিজস্ব বাগান ও বাড়ি। তবে সেই জমি ছিল বর্ধমান রাজার সম্পত্তি। তাই কোম্পানির দখলে থাকা অন্য এক জমির বিনিময়ে রাজার কাছ থেকে পাওয়া গেল সেই জমি। জমিতে বাস করত রাজার কিছু প্রজা। কোম্পানি তাদের অন্যত্র ১৪৮ বিঘা ৯ কাঠা জমি ও ৩,১৬৬ টাকা ৪ আনা ক্ষতিপূরণ দিয়ে বাধ্য করল সেই জমি ছেড়ে দিতে।
১০৯ জন মজুর লাগিয়ে জমির চারপাশে একটা খাল খনন করে, পাঁচিল দিয়ে ঘিরে ফেললেন জমিটা। পাঁচিল দেওয়ার কারণ, বুনো মোষের উপদ্রব। খরচ হল ৩৮৪ টাকা। কয়েকটা মাস লাগল জমি সুরক্ষিত করতে।
ইতিহাস
১৭৮৮ সালে কর্নেল কিড এই উদ্যান প্রতিষ্ঠা করেন। ১৭৮৭ সালে বাগানের সূচনা ৩১০ একর জমি নিয়ে। পরে ৪০ একর জমি— যা কিড সাহেবের সম্পত্তি ছিল— দিয়ে দেওয়া হয় বিশপ’স কলেজকে। সে কলেজ আর নেই। সেই জমিতে এখন ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর (পূর্বের বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি)। আঠারো শতকে বিশ্বের কোনও বাগান এমন বিশাল পরিধি নিয়ে জন্ম নেয়নি। এমনকি ১৮৪০ সালের আগে বিলেতের বিখ্যাত ‘কিউ গার্ডেনস’ ছিল মাত্র এগারো একর জমি নিয়ে। কলকাতার বোটানিক্যাল গার্ডেন বিশ্বের বৃহত্তম গার্ডেনের শিরোপা পরে ছিল বহু বছর ধরে। ভারতে কোম্পানির আমলে এটা দ্বিতীয় প্রাচীনতম বাগান । এর আগে ১৭৮০ সালে উইলিয়াম রক্সবার্গ— যিনি রবার্ট কিডের পর বাগানের কর্তা হন— তৎকালীন মাদ্রাজের কাছে একটা বোটানিক্যাল গার্ডেন প্রতিষ্ঠা করেছিলেন।
উদ্যান প্রতিষ্ঠার উদ্দেশ্য ছিল বাণিজ্যিক প্রয়োজনে বিভিন্ন দেশ থেকে গাছপালা সংগ্রহ করে এনে সেগুলির পরীক্ষানিরীক্ষা। এই উদ্দেশ্যে কলকাতার অদূরে হুগলি নদীর পশ্চিম তীরে কিছু জলাজমি তক্রয় করে এই উদ্যান প্রতিষ্ঠা করা হয়। ইস্ট ইন্ডিয়া কোম্পানির কর্মচারীরা এই উদ্যানটি গড়ে তুলেছিলেন বলে লোকমুখে এটি কোম্পানির বাগান নামে পরিচিত লাভ করে। জোসেফ ডালটন হুকার এই উদ্যানটি সম্পর্কে লেখেন- "Amongst its greatest triumphs may be considered the introduction of the tea-plant from China ... the establishment of the tea-trade in the Himalaya and Assam is almost entirely the work of the superintendents of the gardens of Calcutta and Seharunpore (Saharanpur)."
রবার্ট কিড ১৭৮৭ সাল থেকে ১৭৯৩ সাল পর্যন্ত বোটানিক্যাল গার্ডেনের সাম্মানিক সুপারিন্টেনডেন্ট ছিলেন। ১৭৯৩ সালে উদ্ভিদবিদ উইলিয়াম রক্সবার্গ উদ্যানের সুপারিনটেনডেন্ট হলে, উদ্যানের নীতিপ্রণয়নে একটি বড়োসড়ো পরিবর্তন আনা হয়। রক্সবার্গ সমগ্র ভারতবর্ষ থেকে নানা প্রজাতির গাছ কিনে এনে এই উদ্যানে একটি বড়ো হার্বেরিয়াম গড়ে তোলেন। হুকার উদ্যানের প্রথম কুড়ি বছরের ইতিহাস, বিশেষত যে সময় নাথানিয়েল ওয়ালিচ এর সুপারিন্টেনডেন্ট ছিলেন, সেই সময়টি সম্পর্কে লিখেছেন, "... contributed more useful and ornamental tropical plants to the public and private gardens of the world than any other establishment before or since. ... I here allude to the great Indian herbarium, chiefly formed by the staff of the Botanic Gardens under the direction of Dr. Wallich, and distributed in 1829 to the principal museums of Europe." ২,৫০০,০০০ শুষ্ক গাছের এই সংগ্রহ বর্তমানে বোটানিক্যাল সার্ভে অফ ইন্ডিয়ার অধীনে সেন্ট্রাল ন্যাশানাল হার্বেরিয়াম নামে পরিচিত।
মূল উদ্যানটির আয়তন ছিল ৩০০ একর। প্রতিষ্ঠার অল্পকাল পরে ২৭ একর জমি একটি খ্রিষ্টান কলেজ প্রতিষ্ঠার জন্য দান করা হয়। এই কলেজটিই বর্তমানে বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি নামে পরিচিত। ঊনবিংশ শতাব্দীতে ইংল্যান্ডের রানি ভিক্টোরিয়া এই উদ্যানটি সম্পর্কে আগ্রহী ছিলেন বলে জানা যায়। সেই সময় এই উদ্যানের নাম ছিল রয়্যাল ইন্ডিয়ান বোটানিক্যাল গার্ডেন। স্বাধীনতার পর ১৯৬৩ সালে এই উদ্যানের নাম পরিবর্তন করে রাখা হয় ইন্ডিয়ান বোটানিক্যাল গার্ডেন। ২০০৯ সালের ২৫ জুন বিশিষ্ট বিজ্ঞানী আচার্য জগদীশচন্দ্র বসুর জন্মসার্ধশতবর্ষ উপলক্ষে তার নামানুসারে এই উদ্যানের নামকরণ করা হয় আচার্য জগদীশচন্দ্র বসু বোটানিক্যাল গার্ডেন।
বিশাল বটবৃক্ষ
বোটানিক্যাল গার্ডেনের সর্বাপেক্ষা উল্লেখযোগ্য দ্রষ্টব্য বস্তু হল বিশাল বটবৃক্ষ নামে একটি ২৫০ বছরের প্রাচীন বটগাছ। গাছটির পরিধি ৩৩০ মিটার। বর্তমানে এই সুবিশাল বটগাছটি দেড় একর জমির উপর শত শত ঝুরি নিয়ে বিরাজমান। এই বটগাছটি ছাড়াও বোটানিক্যাল গার্ডেনে রয়েছে মেহগনি, সাল, সেগুন, বট, অশ্বত্থ, শিমূল, পিয়াল ও নানা প্রজাতির পাম গাছ। রয়েছে দারুচিনি, লবঙ্গ, জায়ফল, তেজপাতা, রবার ও নানা প্রকার ঔষধি বৃক্ষও। উদ্যানের মধ্যে যাতায়াতের জন্য রয়েছে ১৭ কিলোমিটার পাকা রাস্তাও।
জন ক্লার্ক (অস্ট্রেলীয় ক্রিকেটার)
জন ক্লার্ক (১৮২৯ – ২৯ ফেব্রুয়ারি ১৮৭২) ছিলেন একজন অস্ট্রেলীয় ক্রিকেটার। ১৮৫৯-৬০ এবং ১৮৬২-৬৩ এর মধ্যে তিনি নিউ সাউথ ওয়েলসের হয়ে তিনটি প্রথম-শ্রেণীর ম্যাচ খেলেছেন।
ওমস্ক
ওমস্ক (ইংরেজিঃ Omsk) হলো রাশিয়ার ওমস্ক ওবলাস্তের প্রশাসনিক কেন্দ্রীয় শহর। এটি রাশিয়ার রাজধানী শহর মস্কো থেকে ২২৩৬ কিলোমিটার (১৩৮৯ মাইল) দূরে সাইবেরিয়ার দক্ষিণ-পশ্চিমাঞ্চলে অবস্থিত। এ শহরের জনসংখ্যা প্রায় ১,১৫৪,১১৬ জন। নোভোসিবির্স্ক শহরের পরে এটি উরাল পর্বতমালার পূর্বাঞ্চলে তথা সাইবেরিয়ার ২য় বৃহত্তম শহর এবং সমগ্র রাশিয়ার মধ্যে সপ্তম বৃহত্তম শহর। ওমস্ক রুশ পরিবহন ব্যবস্থার একটি কেন্দ্রীয় শহর। পরিবহন সেবা হিসেবে এখানে অতি-সাইবেরীয় রেলপথের একটি স্টেশন রয়েছে এবং ইর্তিশ নদীর জন্য এটি একটি মঞ্চস্থানসরূপ।
চিভ
চিভ যার বৈজ্ঞানীক নাম অ্যালিয়াম টিউবরোসাম (ইংরেজি: Allium tuberosum) পেঁয়াজের একটি প্রজাতি ও এক ধরনের বহুবর্ষজীবী মসলা ফসল যা মূলত চীনের শানশি প্রদেশের দক্ষিণ-পশ্চিমে পাওয়া যায়। তবে চীন ছাড়াও এটি এশিয়ার অন্যান্য স্থানসহ বিশ্বব্যাপী আবাদ করা হয়।
বর্ণনা
চিভ, অ্যামারাইলিডেসি (Amaryllidaceae) পরিবারের অন্তর্ভুক্ত একটি প্রজাতি। গ্রন্থিযুক্ত মূলের মাধ্যেমে উদ্ভিদটি ছোট থেকে বৃদ্ধি পায় এবং দীর্ঘায়িত বাল্বসমূহ বেশ শক্ত এবং তন্তুযুক্ত। এর পাতা লিনিয়ার আকৃতির যা  প্রশস্ত, ফ্ল্যাট, কিনারা মসৃণ ও ফুল সাদা-পার্পল বর্ণের হয়ে থাকে যা লম্বায় । বহুবর্ষজীবী বাতা সম্প্রসারণের মাধ্যমে এটি আস্তে আস্তে বৃদ্ধি পায় একইসাথে বীজ থেকেও দ্রুত অঙ্কুরিত হয়। উষ্ণ অঞ্চলে (ইউএসডিএ অঞ্চল ৮ এবং উষ্ণতর), চিভসমূহ সারা বছর ধরে সবুজ থাকতে পারে। শীতল অঞ্চলে (ইউএসডিএ অঞ্চল ৭ থেকে ৪বি পর্যন্ত), পাতা এবং ডাঁটা পুরোপুরি মাটিতে মিশে যায় এবং বসন্তে শিকড় বা রাইজম থেকে পুনরায় বৃদ্ধি পায়। এর গন্ধ অনেকটা রসুনের মত।
ব্যবহার
চিভ চীন, ভারত, জাপান, কাজাখাস্তান, কোরিয়া, নেপাল ও ভিয়েতনামে ব্যপকভাবে আবাদ করা হয়। এছাড়া সম্প্রতি বাংলাদেশ কৃষি গবেষণা ইনস্টিটিউটের বিজ্ঞানীরা ২০১৭ সালে ‘চিভ-১’ নামের একটি জাত উদ্ভাবন করেন।
বেলিন্ডা (প্রাকৃতিক উপগ্রহ)
বেলিন্ডা (ইংরেজি: Belinda) হল ইউরেনাসের একটি অভ্যন্তরীণ প্রাকৃতিক উপগ্রহ। ১৯৮৬ সালের ১৩ জানুয়ারি ভয়েজার ২ মহাকাশযান থেকে তোলা আলোকচিত্রগুলি থেকে এটি আবিষ্কৃত হয় এবং সেই সময় এটির সাময়িক নামকরণ করা হয় এস/১৯৮৬ ইউ ৫ (ইংরেজি: S/1986 U 5)। উপগ্রহটির নামকরণ করা হয় আলেকজান্ডার পোপ রচিত দ্য রেপ অফ দ্য লক ছদ্ম-মহাকাব্যের নায়িকার নামানুসারে। উপগ্রহটি ইউরেনাস ১৪ (ইংরেজি: Uranus XIV) নামেও পরিচিত।
বেলিন্ডা ইউরেনাসের উপগ্রহগুলির পোর্শিয়া গোষ্ঠীর অন্তর্গত। এই গোষ্ঠীর অন্যান্য উপগ্রহগুলি হল বিয়াংকা, ক্রেসিডা, জুলিয়েট, পোর্শিয়া, রোজালিন্ড, কিউপিড, ডেসডিমোনা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের। এটির কক্ষপথের ব্যাসার্ধ ৪৫ কিলোমিটার এবং জ্যামিতিক অ্যালবেডো প্রায় ০.০৮। এটুকু ছাড়া ডেসডিমোনা সম্পর্কে কার্যত আর কিছুই জানা যায় না।
ভয়েজার ২  মহাকাশযান থেকে বেলিন্ডাকে লম্বাটে আকারবিশিষ্ট বস্তুর ন্যায় দেখা গিয়েছিল। এটির পরাক্ষ ইউরেনাসের দিকে মুখ করে ছিল। উপগ্রহটি অত্যন্ত লম্বাটে। একটি ছোটো অক্ষটি বড়ো অক্ষটির ০.৫ ± ০.১। এটির পৃষ্ঠভাগ ধূসর রঙের।
ফেলিক্স পিরানি
ফেলিক্স আর্নল্ড এডওয়ার্ড পিরানি (২ ফেব্রুয়ারি ১৯২৮-৩১ ডিসেম্বর ২০১৫) একজন ব্রিটিশ তাত্ত্বিক পদার্থবিজ্ঞানী ছিলেন। তিনি মহাকর্ষীয় পদার্থবিজ্ঞান ও সাধারণ আপেক্ষিকতা বিষয়ের বিশেষজ্ঞ।
পিরানি ও হারম্যান বন্ডি ১৯৫৯-১৯৮৯ সালের মধ্যে কতগুলো প্রবন্ধ রচনা করেন। প্রবন্ধগুলোতে তারা মহাকর্ষীয় তরঙ্গের জন্য সমতলীয় তরঙ্গ সমাধান নির্ণয়ের পদ্ধতি নিয়ে আলোচনা করেন।
বিংশ শতাব্দীর শেষভাগে ফেলিক্স রাজনৈতিক অঙ্গনে সক্রিয় ছিলেন। তিনি নিরস্ত্রীকরণ নিয়ে বিস্তারিত অধ্যয়ন করেন এবং বিজ্ঞানের দায়িত্বশীল ব্যবহার নিয়ে সোচ্চার হন।
তিনি বক্ররৈখিক টেন্সর, মহাকর্ষীয় তরঙ্গ, ওয়েইল টেন্সরের বীজগাণিতিক শ্রেণিবিন্যাসসহ বিভিন্ন বিষয়ে গবেষণা করেন।
প্রারম্ভিক জীবন ও শিক্ষা
পিরানি ইংল্যান্ডে জন্মগ্রহণ করেন। দ্বিতীয় বিশ্বযুদ্ধের সূচনালগ্নে তিনি ইংল্যান্ড থেকে কানাডায় প্রত্যাবর্তন করেন। তিনি ওয়েস্টার্ন অন্টারিও বিশ্ববিদ্যালয় হতে ১৯৪৮ সালে স্নাতক ডিগ্রি, ১৯৪৯ সালে স্নাতকোত্তর ডিগ্রি ও ১৯৫১ সালে আলফ্রেড শিল্ডের অধীনে কার্নেগি প্রযুক্তি ইনস্টিটিউট হতে ডিএসসি ডিগ্রি অর্জন করেন। তার ডিএসসি অভিসন্দর্ভের প্রতিপাদ্য ছিল সাধারণ আপেক্ষিকতার কোয়ান্টাম তত্ত্ব। ১৯৫৬ সালে তিনি হারম্যান বন্ডির অধীনে কেমব্রিজ বিশ্ববিদ্যালয় হতে পদার্থবিজ্ঞানে পিএইচডি ডিগ্রি লাভ করেন।
বৈজ্ঞানিক কর্ম
ডাবলিনের অ্যাডভান্সড স্টাডিজ ইনস্টিটিউটে পিরানি ডক্টরেটোত্তর গবেষণা করেন। ১৯৫৮ সালে তিনি লন্ডনের কিংস কলেজে শিক্ষকতা শুরু করেন এবং ১৯৬৮ সালে যৌক্তিক বলবিদ্যার অধ্যাপক পদে নিযুক্ত হন।
১৯৫৭ সালে পিরানি সম্পূর্ণ নিজে বিশেষ এক ধরনের শ্রেণিবিন্যাস আবিষ্কার করেন। বিজ্ঞানী পেত্রভ-ও এই শ্রেণিবিন্যাসরীতি আবিষ্কার করেন। বর্তমানে পেত্রভ শ্রেণিবিন্যাস নামেই এটি সমধিক পরিচিত।
১৯৫৯ সালে বন্ডি, পিরানি ও আইভর রবিনসন সাধারণ আপেক্ষিকতায় মহাকর্ষীয় তরঙ্গের জন্য সমতলীয় তরঙ্গ সমাধান নির্ণয় করেন। পিরানি, বন্ডি ও রবিনসনের কাজ আলবার্ট আইনস্টাইনের দৃষ্টি আকর্ষণ করে। পিরানি ও আইনস্টাইনের মধ্যে বেশ কয়েকবার চিঠি চালাচালি হয়। পিরানি,বন্ডি ও রবিনসনের গবেষণাপত্র সমতলীয় তরঙ্গ সমাধান নিয়ে আইনস্টাইনের মতবাদকে খণ্ডন করে।
১৯৭২ সালে পিরানি, জুর্গেন এহলারস ও আলফ্রেড শিল্ড দেখান যে, আলোক বিম ও মুক্তভাবে পড়ন্ত কণার সহায়তায় সাধারণ আপেক্ষিকতার স্থান-সময় জ্যামিতিক কাঠামো নিরূপণ করা যায়।
বই
১৯৬০ সাল থেকে পিরানি "আপেক্ষিকতার কখগ" সম্পাদনা করেন, যেটি বার্ট্রান্ড রাসেল কর্তৃক ১৯২৫ সালে রচিত হয়েছিল। পিরানি ২০০২ সংস্করণ পর্যন্ত বইটি সম্পাদনা করেন।  ১৯৯০ এর দশকে সাধারণ পাঠকদের জন্য ফেলিক্স গ্রন্থরচনা করেন। এগুলোর মধ্যে রয়েছে- "মহাবিশ্বের সাথে পরিচয়।"
রাজনৈতিক দৃষ্টিভঙ্গি
১৯৭০ ও ১৯৮০ এর দশকে পিরানি রাজনৈতিকভাবে সক্রিয় ছিলেন। তিনি বামপন্থী মতবাদে দীক্ষিত হন। পিরানি সামরিক উদ্দেশ্যে বিজ্ঞানের অনিয়ন্ত্রিত ব্যবহারের বিরোধিতা করতেন। তিনি ও মরিস উইলকিন্স "ব্রিটিশ বিজ্ঞানের সামাজিক দায়বদ্ধতা" সমিতির সাথে সম্পৃক্ত ছিলেন।
১৯৭১ সালে নর্থ ক্যারোলাইনা বিশ্ববিদ্যালয় ভ্রমণের সময় নিউ সায়েন্টিস্ট ম্যাগাজিনকে দেওয়া এক সাক্ষাৎকারে বলেন- দাসপ্রথা ও মার্কিন যুক্তরাষ্ট্রের গৃহযুদ্ধ আমাকে গভীরভাবে ব্যথিত করেছে। ইংল্যান্ড প্রত্যাবর্তন করে তিনি বামপন্থী বৈজ্ঞানিকদের সাথে যোগদান করেন। নিউক্লিয়ার নিরস্ত্রীকরণ কর্মসূচিতে যোগদান করে তিনি রাজনীতিতে সক্রিয় হন। পিরানি নিরস্ত্রীকরণ নিয়ে অধ্যয়ন করেন ও বিজ্ঞান ফোরামে যোগদান করেন। বিজ্ঞান ফোরামের সদস্যরা  প্রতি মাসে একবার লন্ডন শহরে মিলিত হতেন ও বিজ্ঞানের সঙ্গে সংশ্লিষ্ট সমস্যাবলি নিয়ে আলোচনা করেন। সাধারণ জনগণের বিশ্বাস ছিল-"বিজ্ঞানই সকল সমস্যার সমাধান করতে পারে", কিন্তু পিরানি এর বিরোধিতা করতেন। তিনি মনে করতেন, এটি একটি প্রহসন- কেননা, সামাজিক অভিজাততন্ত্রের উচ্চ শ্রেণি-ই গবেষণার অর্থায়নের মূল উৎস এবং বিজ্ঞানের প্রগতিকে অভিজাতরা নিজস্ব স্বার্থে ব্যবহার করে।
ইয়োট্টা-
ইয়োট্টা হলো মেট্রিক ব্যবস্থায় সবচেয়ে বড় দশভিত্তিক উপসর্গ। ইয়োট্টা ১০২৪ সংখ্যক মান বা ১০,০০,০০,০০,০০,০০,০০,০০,০০,০০,০০,০০০ বা এক সেপ্টেলিয়ন প্রকাশ করে। এককের পূর্বে Y উপসর্গ দ্বারা ইয়োট্টাকে প্রকাশ করা হয়। প্রাচীন গ্রিক শব্দ অক্টো (ὀκτώ; oktṓ) থেকে এই উপসর্গের নামের উদ্ভব, যার অর্থ "আট", কেননা ইয়োট্টা ১০০০৮ এর সমান। ১৯৯১ সালে এটি আন্তর্জাতিক একক পদ্ধতি কর্তৃক প্রথম দশভিত্তিক উপসর্গ হিসেবে স্বীকৃত হয়।
সন্দ্বীপ
বর্ণনা
বাম|থাম্ব| উপকূলীয় অঞ্চলে ছোট জাহাজের বিল্ডিং ইয়ার্ড দ্বীপটি বঙ্গোপসাগরের মেঘনা নদীর মোহনায় অবস্থিত এবং সন্দ্বীপ চ্যানেল দ্বারা চট্টগ্রাম উপকূল থেকে পৃথককৃত। সন্দ্বীপে প্রায় ৩৫০,০০০ জনসংখ্যা, পনেরোটি ওয়ার্ড, ৬২টি মহল্লা এবং ৩৪ টি গ্রাম রয়েছে। দ্বীপটি ৫০ কিলোমিটার দীর্ঘ এবং ৫-১৫ কিলোমিটার প্রশস্ত। এটি বঙ্গোপসাগরের উত্তর-পূর্ব দিকে,  বন্দর নগরী চট্টগ্রামের নিকটে অবস্থিত।  এর উত্তরে কোম্পানীগঞ্জ, দক্ষিণে বঙ্গোপসাগর, সীতাকুণ্ড ও মিরসরাই এবং পূর্বে সন্দ্বীপ চ্যানেল, পশ্চিমে নোয়াখালী সদর, হাতিয়া ও মেঘনা মোহনা রয়েছে
নামকরণ
স্থানীয়দের মধ্যে সন্দ্বীপ (উচ্চারিত শন্দিপ) নামের উৎপত্তি সম্পর্কে বেশ কয়েকটি মতবাদ প্রচলিত রয়েছে। কারো কারো মতে, বাগদাদ থেকে চট্টগ্রামগামী 12 জন আউলিয়া সমুদ্রের মাঝামাঝি স্থানে জনমানবশূন্য এই দ্বীপটি আবিষ্কার করেছিলেন, তাই তারা এটিকে "শূন্য দ্বীপ" হিসাবে অাখ্যায়িত করেন যা কালক্রমে "সন্দ্বীপ" হয়ে ওঠে। অন্য একটি মহল যুক্তি দেখায় যে "সন্দ্বীপ" নামটি বাখরগঞ্জের ইতিহাসবিদ জনাব বেভারেজের "সোম দ্বীপ" এর নামে রাখা হয়েছে।  কিছু প্রবীণ লোক বলেছেন যে "সন্দ্বীপ" নামটি এসেছে বালি এবং হীপ(বালির সাথে একত্রিত হওয়া) থেকে। কিছু পণ্ডিত অভিমত দিয়েছেন যে পর্তুগিজ লোকেরা একে "সন্ধীপ" (হাসান, 1999) নামে অভিহিত করেছিলেন। জি বারাস তার মানচিত্রে এ দ্বীপটিকে "সুন্দিনা" হিসাবে চিহ্নিত করেছেন (1550)। ক্যান্ডেল ব্রোক তার মানচিত্রে এটিকে (সুন্দিভা) হিসাবে উল্লেখ করেছেন (1660)। মেজর রেনেল তার মানচিত্রে এটি 'সুন্দীপ' হিসাবে উল্লেখ করেছেন।
ইতিহাস
বাম|থাম্ব| জরিপ [[জেমস রেনেল গঙ্গার বদ্বীপের মানচিত্রে সন্দ্বীপ তৈরি করেছেন ১৭৭৮]] বাংলাদেশের সন্দ্বীপ দ্বীপের একটি দুর্দান্ত ইতিহাস রয়েছে। দ্বীপটি প্রায় ৩০০০ বছর পুরনো এবং এটি বহু শতাব্দী ধরে দেলোয়ার খান সহ বিভিন্ন ব্যক্তি দ্বারা শাসিত ছিল। সপ্তদশ শতাব্দীতে এটি পর্তুগিজ এবং আরাকানিজ জলদস্যুদের দুর্গ ছিল এবং আজও দ্বীপের কিছু স্থাপত্য দ্বীপের ইতিহাসের এই অংশটি প্রতিফলিত করে। সেসময় আরাকানরা সন্দ্বীপ সহ বার্মা (মিয়ানমার), চট্টগ্রামের কিছু অংশ শাসন করত। সন্দ্বীপ তখন আরাকান নেতা দেলওয়ার খানের নিয়ন্ত্রণে ছিল। দেলওয়ার খান ১৬৬৫ সালে মোগল সম্রাট আওরঙ্গজেব দ্বারা আক্রমণের শিকার হয়েছিলেন। দেলওয়ার খানকে গ্রেপ্তার করে ঢাকায় বন্দী করে রাখা হয়েছিল। কারাগারে থাকাকালীন দেলাওয়ার মারা যান। যাইহোক, দ্বীপে মুঘল নিয়ন্ত্রণ পুনরুদ্ধারের প্রয়াসের অংশ হিসাবে ১৬৬৫ সালে বাংলার গভর্নর এটিকে বন্ধ করার উপযুক্ত বলে মনে করেন। ব্রিটিশ শাসনের অধীনে এর অবস্থানটি প্রশাসনিক অসুবিধা হিসাবে প্রমাণিত হয়েছিল। আজ এটি বাংলাদেশের অংশ। ধারণা করা হয় যে সন্দ্বীপ চট্টগ্রামের মূল ভূখন্ডের সাথে সংযুক্ত ছিল এবং প্রাকৃতিক দুর্যোগে সংযোগ বিচ্ছিন্ন হয়ে যায়। তানসি গাঙ্গেয় (১৫০) প্রতিবেদনে উল্লেখ করেছেন যাতে তিনি সন্দ্বীপকে অন্তর্ভুক্ত করেছিলেন। দ্য বারোস মানচিত্রে সন্দ্বীপের উল্লেখ রয়েছে (১৫৬০)। সিজার ফ্রেডরিখ ১৫৬৫ সালে সন্দ্বীপে গিয়েছিলেন এবং এটিকে পুরনো দ্বীপ হিসাবে উল্লেখ করেছিলেন। পারকুচ এই অঞ্চলে ৩০০ বছরের পুরানো মসজিদটির বর্ণনা দিয়েছেন (১৬২০)। শঙ্কন আবেভেল তাঁর অঙ্কিত মানচিত্রে সন্দ্বীপের কথা উল্লেখ করেছিলেন এবং তিনি এর সাথে ভুলুয়া, বাংলা, চট্টগ্রাম এবং ঢাকার কথাও উল্লেখ করেছিলেন। শ্রী রাজকুমার চক্রবর্তী তাঁর সন্দ্বীপের ইতিহাস(১৯২৩) নামক গ্রন্থে প্রায় ৪০০ বা ৫০০ বছরের পুরানো উদ্ভিদের উল্লেখ করেছেন। আনভেল কার্টের অঙ্কিত মানচিত্রেও(১৭৫২) এ দ্বীপটিকে খুঁজে পাওয়া যায়।
কৃষি
দ্বীপে অনেক লোকের প্রধান পেশা কৃষি। এরা ধান, পাট, আলু, পান, সুপারি, আখ, মূলা, টমেটো, বেগুন, ফুলকপি, মিষ্টি আলু, গাজর ইত্যাদি চাষ করে তারা জলের তরমুজ, আমের, কাঁঠাল, কলা, পেঁপে, পেয়ারা, কুল এবং খেজুর সহ ফল চাষ করে।
বাস্তুসংস্থান
থাম্ব|250x250পিক্সেল| সন্দ্বীপ ফেরি ঘাট সন্দ্বীপ দ্বীপটি মেঘনা নদীর মোহনা থেকে পলি জমা দিয়ে তৈরি করা হয়েছে। এটি এটিকে একটি অবিশ্বাস্যভাবে উর্বর দ্বীপ হিসাবে তৈরি করে - যা দ্বীপের মানুষ বছরের পর বছর ধরে শোষণ করে চলেছে। ধান, ডাল, শাকসব্জি, নারকেল, যুদ্ধের ছুটি এবং গমের সমস্ত ফসলই ইতিহাসের এক পর্যায়ে এই দ্বীপে জন্মেছে। আজ প্রধান ফসল হ'ল তরমুজ, আম, আনারস, গাব, জাম এবং নারকেল।